CELEX: 62016TB0041
Language: da
Date: 2016-04-13 00:00:00
Title: Sag T-41/16 R: Kendelse afsagt af Rettens præsident den 13. april 2016 — Cyprus Turkish Chamber of Industry m.fl. mod Kommissionen (Særlige rettergangsformer — proceduren for registrering af en beskyttet oprindelsesbetegnelse — »Halloumi« eller »Hellim« — afvisning af en indsigelse — begæring om udsættelse af gennemførelse — ingen uopsættelighed)

30.5.2016   
            
            
               DA
            
            
               Den Europæiske Unions Tidende
            
            
               C 191/33
            
         Kendelse afsagt af Rettens præsident den 13. april 2016 — Cyprus Turkish Chamber of Industry m.fl. mod Kommissionen
   (Sag T-41/16 R)
   ((Særlige rettergangsformer - proceduren for registrering af en beskyttet oprindelsesbetegnelse - »Halloumi« eller »Hellim« - afvisning af en indsigelse - begæring om udsættelse af gennemførelse - ingen uopsættelighed))
   (2016/C 191/45)
   Processprog: engelsk
   
      Parter
   
   
      Sagsøgere: Cyprus Turkish Chamber of Industry (Nicosia, Cypern), Animal Breeders Association (Nicosia), Milk and Oil Products Production and Marketing Cooperative Ltd. (Nicosia), Süt Urünleri İmalatçulari Birliği Milk Processors Association (Nicosia) og Fatma Garanti (Güzelyurt, Cypern) (ved solicitor B. O'Connor og advokaterne S. Gubel og E. Bertolotto)
   
      Sagsøgt: Europa-Kommissionen (ved X. Lewis, J. Guillem Carrau og P. Aalto, som befuldmægtigede)
   
      Sagens genstand
   
   Søgsmål anlagt i henhold til artikel 278 TEUF og 279 TEUF med påstand om anvendelse af foreløbige retsmidler i forbindelse med proceduren for registrering af ost med benævnelsen »halloumi/hellim« som beskyttet oprindelsesbetegnelse i henhold til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EFT 2012, L 343, s. 1).
   
      Konklusion
   
   
               1)
            
            
               Begæringen om foreløbige forholdsregler tages ikke til følge.
            
         
               2)
            
            
               Afgørelsen om sagens omkostninger udsættes.